It-timijiet se jitħallew bi skwadra ta' 26 player fil-Euro 2020 Ritratt: uefa.com It-timijiet se jitħallew jagħżlu skwadra ta' 26 player minflok is-soltu 23 fil-finali tal-Kampjonat Ewropew ta' dan is-sajf. Il-bidla ġiet implimentata biex tnaqqas it-tagħbija fuq il-players wara staġun ikkompressat mal-club minħabba l-pandemija tal-coronavirus. Din għandha tgħin ukoll lill-coaches biex jaddattaw jekk iseħħu tifqigħat matul it-tournament. Id-deċiżjoni, meħuda mill-kumitat tat-timijiet nazzjonali tal-UEFA f'April, ġiet approvata mill-kumitat eżekuttiv tal-UEFA l-bieraħ. Fi stqarrija, hija qalet li r-regoli ġew approvati "sabiex jiggarantixxu t-tmexxija bla xkiel u l-kontinwità tal-kompetizzjoni fid-dawl tal-pandemija Covid-19". Regola li tippermetti lil kull team jagħmel użu sa ħames sostituti għal kull logħba kienet diġà ġiet ikkonfermata. Madankollu, se jibqa' in-numru massimu ta' 23 players permessi fuq il-lista tat-team għal-logħbiet. It-tournament, li kien skedat li jsir is-sajf li għadda, se jibda fil-11 ta' Ġunju u jintemm fil-11 ta' Lulju. L-iskadenza għas-sottomissjonijiet tal-iskwadri hija l-1 ta' Ġunju. Il-manager Ingliż, Gareth Southgate, mistenni jħabbar l-iskwadra tiegħu matul il-ġimgħa li tibda fl-24 ta' Mejju. Steve Clarke, li huwa dak tal-Iskozja, kien mistenni li jħabbar skwadra proviżorja f'nofs Mejju, iżda issa jista' jitlef dak il-pass qabel ma jagħmel l-għażla finali tiegħu fl-aħħar tax-xahar. Robert Page, li se jkollu l-inkarigu li jagħżel l-iskwadra ta' Wales, wara li ġie konfermat li se jieħu ħsieb it-team fit-tournament minflok Ryan Giggs minħabba li dan għandu kawża pendenti fil-qorti meta huwa allegat li sawwat żewġ nisa.